Quines entitats hi ha en aquest text?
Igual que va negligir el regulador o igual que va negligir el Govern quan va abocar diner públic a cabassats en el sistema financer i no va preveure, per exemple, la reversió en el sector públic del patrimoni immobiliari que tenien el sector bancari, que hagués ajudat a solucionar el problema de la vivenda del país. Per no parlar de les multi divisa o de les clàusules sòl o de les targetes revolving, que van trobar una solució igual que troben moltes circumstàncies del nostre país en el sistema judicial europeu, perquè el poder del sistema bancari espanyol no trobava límits en el sistema judicial espanyol. En resum, donarem suport a la seva proposta de resolució perquè és una proposta de resolució encertada, però conscients de qui és el regulador del sistema bancari, que qui és el regulador del sistema bancari hauria d'operar, hauria d'actuar en el mercat perquè aquestes circumstàncies no es donessin. Moltes gràcies. La vicepresidenta Gràcies. Senyor Gallego, si vol contestar? Sí. Joan Carles Gallego i Herrera Bé, doncs, agrair totes les intervencions, crec que totes són prou positives i totes crec que coincideixen amb que hi ha un problema d'exclusió financera generacional i territorial. Jo afegia l'exclusió social, que ara també explicaré perquè és la que tindria relació amb els punts 9 i 10. És cert que a la proposta de resolució el que fem és instar el Govern de la Generalitat, que ja està vetllant pels drets del consumidor, com explicava abans el diputat, que és la seva obligació, però el que volem és que el Govern de la Generalitat no només vetlli, sinó que insti també a on toqui a regular. Sabem que no és el regulador però sí que sabem que pot impulsar un canvi de regulació. Un canvi de regulació que no està tampoc en el marc estatal perquè bona part de la regulació del sector financer avui està en l'àmbit europeu, però cal, d'alguna manera, que anem fent pujar el clam que cal canviar la regulació del sector financer per evitar les exclusions generacionals, territorials i socials.
Govern : govern, Joan Carles Gallego i Herrera : polític, Govern de la Generalitat : govern, Gallego : polític